stanford-oval/wikipedia huggingface dataset:
Petteri Lindbohm
Ura > Seuraura > Takaisin NHL:ään

Jokereiden jätettyä KHL-kauden kesken Lindbohm teki loppukauden 2021–2022 kattavan NHL-sopimuksen Florida Panthersin kanssa. Hän pelasi siellä yhdeksän runkosarjaottelua tehopistein 0+1=1. Pudotuspeleissä Lindbohm ei kuitenkaan saanut peliaikaa.
Ura > Seuraura > Siirtyminen Ruotsiin

Kaudeksi 2022–2023 Lindbohm siirtyi vuoden mittaisella sopimuksella Ruotsin SHL-liigan Frölunda HC:hen. Hän oli kuudella osumallaan joukkueen eniten maaleja tehnyt puolustaja. Lindbohm voitti myös Frölundan sisäisen tehotilaston lukemalla +7.
Ura > Seuraura > Paluu SM-liigaan ja siirtyminen HIFK:hon

Elokuussa 2023 Lindbohm siirtyi kolmivuotisella sopimuksella SM-liigajoukkue Helsingin IFK:hon. Hänen sopimuksensa sisältää option ulkomaille siirtymisestä kahdesta jälkimmäisestä kaudesta. Seuran urheilutoimenjohtaja Tobias Salmelaisen mukaan HIFK reagoi Lindbohmin hankinnalla Sami Lepistön yllättävään lopetusuutiseen aiemmin samalla viikolla. Joukkuetta valmentaa hänelle Lausannesta tuttu Ville Peltonen. Kaudeksi 2024–2025 Lindbohm nimettiin HIFK:n varakapteeniksi. Linbohmin kausi jäi vain 19 ottelun mittaiseksi tehoin 0+4, kun hän joutui lonkkaleikkaukseen marraskuussa 2024. Hän palannee pelaamaan HIFK:ssa kaudella 2025–2026.
Ura > Maajoukkueura

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Slovakia 2019 | jääkiekko |  |
|  Hopeaa | Latvia 2021 | jääkiekko |  |
Lindbohm edusti Suomea Pekingin olympiakisoissa 2022, jolloin hän voitti kultaa. Lindbohm pelasi myös MM-kilpailuissa vuosina 2019 ja 2021, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2021 turnauksessa hänet valittiin Kanadaa vastaan pelatun finaaliottelun päätteeksi joukkueensa ottelun parhaaksi pelaajaksi. Lindbohm putosi viimeisten joukossa Suomen lopullisesta joukkueesta vuoden 2023 turnaukseen. Yhteensä hän on pelannut 58 A-maaottelua tehopistein 4+7=11. Lindbohm teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenassa Venäjää vastaan. Hänet merkittiin Suomen nelospuolustajapariin Mikko Lehtosen viereen. Ensimmäisen A-maajoukkuemaalinsa Lindbohm teki Carlson Hockey Gamesissa 2. toukokuuta 2019 turnauksen isäntäjoukkue Tšekkiä vastaan.
Lindbohm pelasi myös alle 20-vuotiaiden MM-kilpailuissa vuonna 2013, jolloin hän toimi Suomen kapteenina. Valmentajat valitsivat hänet joukkueensa turnauksen yhdeksi kolmesta parhaasta pelaajasta. Lindbohm valittiin myös Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011. Yhteensä Lindbohm on pelannut 20 nuorten ja 16 poikien maaottelua.
Muuta

Lindbohmin ja bloggaaja Kira Kososen esikoistytär syntyi 20. helmikuuta 2021. Pariskunta meni naimisiin kesällä 2023.
Emberat

Emberat eli chocot tai katiot ovat intiaanikansa, joka elää pääasiassa Dariénin maakunnassa Itä-Panamassa ja Chocón departementissa Kolumbiassa. Kansan nimitys tulee emberakielten sanasta ẽberá, jonka merkitys on "mies, ihminen". Elintavoiltaan emberat ovat nomadisia.
Emberat ovat Kolumbian kolmanneksi suurin alkuperäiskansa, ja siellä heidän lukumääränsä on arvioitu olevan noin 71 000. Panamassa emberoita elää noin 33 000 henkeä. Emberoiden puhuma kieli jakautuu viiteen erilaiseen murteeseen, jotka on jaoteltu maantieteellisen sijainnin mukaan. Tämän lisäksi kansa voidaan jakaa, myöskin maantieteellisin perustein, kolmeen eri ryhmään: "vuorten ihmiset" (Eyebida) elävät Antioquian, Risaraldan, Caldasin ja Vallen departementtien vuorilla, "joen ihmiset" (Dobida) Chocón departementissa ja "meren ihmiset" (Pusabida) Tyynen valtameren jokisuistoissa. Emberoiden lähin sukulaiskansa ovat waunanit, joiden tarkkaa erkaantumisaikaa emberoista ei tiedetä. Yhdessä waunanien kanssa emberat jakavat Itä-Panamassa sijaitsevan puoliautonomisen Embera-Wounaanin comarcan.
Historia

Aikoinaan emberat elivät hajallaan sademetsän joenvarsilla yhdestä perhekunnasta koostuneissa asutuksissa ja muodostivat suurempia kyliä vain harvoin. Ennen espanjalaisvalloitusta kansa eli vahvassa yhteydessä luontoon ja maahan. Maanomistus oli tuntematon käsite, ja maan kollektiivinen luonne yhdisti yhteisöön kuulumisen arvon sen tukemiseen tarvittavaan työhön. Espanjalaisten saavuttua tämä yhteys alkoi horjua, kun emberat joutuivat pakenemaan alkuperäisiltä kotiseuduiltaan sateisille viidakkoalueille, joiden ilmasto ja maaperä oli täysin erilainen. Espanjalaiset kohtasivat emberoiden taholta myös voimakasta vastarintaa.
On epäselvää, missä emberat asuivat prekolumbiaanisena aikana. Dariénin maakunnan alkuperäisiä asukkaita olivat kunat, jotka espanjalaiset ajoivat pois 1700-luvun lopulla. Samoihin aikoihin emberat alkoivat asettua alueelle, ja 1900-luvun alkuun mennessä he olivat tulleet jo valtaväestöksi. Vielä 1950-luvulla emberoiden asuma-alue ulottui niinkin kauas länteen kuin Panaman kanavalle. 1900-luvulla emberoiden elämänmeno muuttui dramaattisesti, kun länsimaiset vaikutteet alkoivat levitä heidän keskuuteensa. Ensimmäiset koulut perustettiin samoihin aikoihin, ja niiden sekä lähetysasemien ympärille alkoi kehittyä tiiviimpiä kyliä. Sittemmin osa emberoista on muuttanut kaupunkeihin ja luopunut kokonaan perinteisestä elämäntavastaan. Panaman vuoden 2010 väestönlaskennan mukaan yli kolmasosa Panaman emberoista asui maan keskiosissa ja yli 25 prosenttia koko kansasta Panaman kaupungin ympäristössä.
Emberat ja waunanit saivat oman comarcansa vuonna 1983. 4 180 neliökilometrin laajuinen Comarca Emberá koostuu kahdesta erillisestä piirikunnasta Dariénissa, Sambússa ja Cemacossa. Alueella asuu edelleen jonkin verran espanjankielisiä mustia, mutta comarcassa on vain yksi varsinainen kaupunki, jonka asukkaat eivät ole intiaaneja. Nykyään Comarca Emberáan kuuluu neljäkymmentä kylää ja sen alueella asuu yli 8 000 intiaania, joista 83 prosenttia on emberoita, 16 prosenttia waunaneja ja prosentti muita.
Kulttuuri

Emberoiden kulttuuriperintö on rikas. Perinteiset emberatalot on rakennettu korkeiden paalujen varaan, ja niissä on katto ja lattia, mutta ei seiniä. Vaatteet ovat värikkäitä ja kuviollisia; naiset pukeutuvat hameisiin ja miehet pitkään lannevaatteeseen. Naiset ovat perinteisesti kulkeneet paljain rinnoin, mutta nykyisin he käyttävät ainakin suuremmissa kaupungeissa pienistä hopeakolikoista valmistettua yläosaa. Lapset kulkevat alasti murrosikään saakka. Emberat ovat tunnettuja korinpunonnastaan ja helmikudonnastaan; korien punonta-aineksena käytetään chunga-palmun ja nahuala-pensaan kuituja, ja perinteisiä värejä ovat luonnonvalkoinen, musta ja punainen. Laadukkaimmat korit on punottu niin tiiviiksi, että ne pitävät vettä. Aikoinaan emberat ovat maalanneet vartalonsa Genipa americana -puun hedelmästä saatavalla kestävällä väriaineella: alussa iholle levitetty hedelmämehu on kirkasta, mutta kuivuessaan se muuttuu mustaksi. Nykyisin useimmat emberat käyttävät tällaisia jagua-nimellä tunnettuja tatuointeja vain erikoistilaisuuksissa, mutta tekevät niitä turisteille. Mustan värin uskotaan karkottavan hyönteisiä.
Alun perin emberat ovat olleet kaskenpolttoa harjoittaneita metsästäjä-keräilijöitä, mutta pääosa heidän elinalueestaan on nykyisin kansallispuistona, minkä vuoksi elinkeinon harjoittaminen on rajoitettua. Emberat viljelevät maata ja kalastavat, mutta pääosa toimeentulosta saadaan nykyisin turismista. Dariéniin on viime vuosikymmeninä raivattu myös riisi- ja maissipeltoja, joilla jotkut emberat työskentelevät kausityöntekijöinä.
Emberat ovat nykyisin Latinalaisen Amerikan ainoa alkuperäiskansa, joka harjoittaa edelleen naisen sukupuolielinten silpomista. Perinne on erittäin salamyhkäinen ja se oli tabu vuoteen 2007 saakka, jolloin tyttö kuoli silpomisen seurauksena. Tapahtuma aiheutti paljon kiistoja, lisäsi tietoisuutta ja herätti keskustelua perinteen lopettamisesta kokonaan, mutta käytännön tuloksia ei ole saavutettu. Samanlainen tapaus oli vuonna 2012, kun 15 päivän ikäinen emberatyttö kuoli silpomisen jälkivaikutuksiin Kolumbian Ansermanuevossa Valle del Caucan pohjoispuolella. Asiaa tutkineet viranomaiset totesivat, että alkuperäiskansojen perinteitä on kunnioitettava, mutta vain Kolumbian perustuslain takaamien ihmisoikeuksien rajoissa. Vuonna 2015 heimon noin 250 000 jäsenestä 25 000 eli kymmenen prosenttia oli lopettanut naisen sukupuolielinten silpomisen, ja yhteisön johtaja sanoi, että tapa yritetään hävittää vuoteen 2030 mennessä.
Nykytilanne

Nykyisin emberoiden tulevaisuutta uhkaavat luonnonvarojen liikakäyttö ja sademetsien tuhoutuminen sekä heidän mailleen rakennettu Urrán vesivoimapato. Lisäksi embera-alueen halki aiotaan rakentaa moottoritie, mutta ympäristökysymykset ja Kolumbian ja Panaman väliset rajakonfliktit ovat hidastaneet hankkeen toteutumista. Alueella tapahtuu paljon väkivaltaisuuksia ja murhia, ja emberoiden itsemurhaluvut ovat kohonneet konfliktien seurauksena. Yli 2 000 on joutunut pakenemaan kotoaan. Emberoiden kulttuuri ja kieli sekä perinteinen elämäntapa ovat kaikesta huolimatta säilyneet melko hyvin, osin siksikin, ettei heitä ennen 1970-lukua pidetty panamalaisina eikä laskettu väestönlaskennoissa. Yleiseen koulutukseen emberat pääsivät mukaan vasta vuonna 1975.
Aiheesta muualla

emberawounan.com (englanniksi)
The Embera and Waounan: Indigenous People of Panama and Colombia (Arkistoitu – Internet Archive) (englanniksi)
Vartalomaalaus on yksi emberoiden kulttuurin tyypillisistä piirteistä. Mustan värin uskotaan karkottavan hyönteisiä.
Method Man

| Method Man |
| --- | --- |
 Method Man 21. joulukuuta 2010.
Henkilötiedot
Syntynyt: 2. maaliskuuta 1971 (ikä 53) Long Island, New York, Yhdysvallat
Ammatti:  rap-artisti, näyttelijä
Muusikko
Taiteilijanimi:  Method Man, Meth, Mr. Meth, Johnny Blaze
Laulukielet:  englanti
Aktiivisena:  muusikko: 1990– näyttelijä: 1995–
Tyylilajit:  rap
Yhtyeet:  Wu-Tang Clan, Method Man & Redman
Levy-yhtiöt:  Def Jam Recordings
Aiheesta muualla
smithgarrproductions.com ja method-man.com
  [ Muokkaa Wikidatassa ] [ ohje ]  
Method Man (oikealta nimeltään Clifford Smith, s. 2. maaliskuuta 1971 Long Island, New York) on yhdysvaltalainen rap-muusikko ja näyttelijä. Hän on yksi newyorkilaisen Wu-Tang Clan -hip hop-yhtyeen tunnetuimmista jäsenistä. Hänet tunnetaan myös soolourastaan ja yhteistyöstään Redmanin kanssa. Lisäksi Method Man on esiintynyt esimerkiksi elokuvassa Pilvessä ja televisiosarjoissa Kylmä rinki ja Langalla.
Varhaiset vaiheet

Smith syntyi Hempstedissä Long Islandissa vuonna 1971. Lapsena hän asui vuorottain isänsä luona Long Islandissa ja äitinsä luona Staten Islandin Park Hillissä. Hän on kertonut nuorena myyneensä ja kokeilleensa huumeita. Park Hillissä hän tapasi paikallisia rap-artisteja, joiden kanssa hän perusti Wu-Tang Clan -hip hop-yhtyeen. Yhtye julkaisi esikoisalbuminsa Enter the Wu-Tang (36 Chambers) vuonna 1993 ja Smith julkaisi ensimmäisen sooloalbuminsa Tical vuonna 1994.
Diskografia > Soolo

| Vuosi | Albumi | Listasijoitus> US | Listasijoitus> U.S. R&B | Listasijoitus> U.S. Rap | Myyntiluvut |
| --- | --- | --- | --- | --- | --- |
| 1994 | Tical Ensimmäinen sooloalbumi  Julkaistu: 15. marraskuuta 1994 | 4 | 1 | - | RIAA: Platinaa  |
| 1998 | Tical 2000: Judgement Day Toinen sooloalbumi  Julkaistu: 17. marraskuuta 1998 | 2 | 1 | - | RIAA: Platinaa   |
| 2004 | Tical 0: The Prequel Kolmas sooloalbumi  Julkaistu: 18. toukokuuta 2004 | 2 | 1 | - | RIAA: Platinaa  |
| 2006 | 4:21... The Day After Neljäs sooloalbumi  Julkaistu: 29. elokuuta 2006 | 8 | 4 | 3 |  |
| 2015 | The Meth Lab Viides sooloalbumi  Julkaistu: 21. elokuuta 2015 |  |  |  |  |
| 2018 | Meth Lab Season 2: The Lithium Kuudes sooloalbumi  Julkaistu: 14. joulukuuta 2018 |  |  |  |  |
Diskografia > Yhteisalbumit

| Vuosi | Albumi | Listasijoitus> US | Listasijoitus> U.S. R&B | Listasijoitus> U.S. Rap | Myyntiluvut |
| --- | --- | --- | --- | --- | --- |
| 1999 | Blackout! Redmanin kanssa  Julkaistu: 28. syyskuuta 1999 | 3 | 1 | - | RIAA: Platinaa  |
| 2001 | How High Original Soundtrack Redmanin kanssa  Julkaistu: 11. joulukuuta 2001 | 38 | 6 | - | RIAA: Kultaa   |
| 2008 | Back to Back: Raw & Uncut Streetlifen kanssa  julkaistu 2008 |  |  |  |  |
| 2009 | Blackout 2 Redmanin kanssa  julkaistu 2009 |  |  |  |  |
Diskografia > Singlet

| Vuosi | Kappale | Listasijoitus> US Hot 100 | Listasijoitus> US R&B | Listasijoitus> US Rap |
| --- | --- | --- | --- | --- |
| 1994 | "Bring the Pain" | 45 | 30 | 4 |
| 1995 | "How High" (mukana Redman) | 13 | 10 | - |
| 1995 | "I'll Be There For You/You're All I Need to Get By" (mukana Mary J. Blige) | 3 | 1 | 1 |
| 1995 | "Release Yo' Delf" | 98 | - | 28 |
| 1995 | "The Riddler" | 56 | 41 | 4 |
| 1998 | "Judgement Day" | - | 42 | 21 |
| 1999 | "Break Ups 2 Make Ups" | 98 | 29 | 10 |
| 1999 | "Da Rockwilder" (mukana Redman) | - | 51 | 14 |
| 1999 | "Tear It Off" (mukana Redman) | - | 52 | 16 |
| 2000 | "Y.O.U." (mukana Redman) | - | 69 | 18 |
| 2001 | "Even If" |  |  | 39 |
| 2001 | "Part II" (mukana Redman ja Toni Braxton) | 72 | 28 | 5 |
| 2004 | "What's Happenin'"(mukana Busta Rhymes) | - | 65 | - |
| 2006 | "Say" | - | 66 | - |
Osittainen filmografia > Elokuva

1996 - Tyrmäävä komedia (engl. The Great White Hype) - Omana itsenään
1997 - 187 – koodi murhalle (engl. One Eight Seven) - Dennis Broadway
1997 - Cop Land - Shondel
1998 - Belly - Shameek
1999 - Black and White - Omana itsenään
2001 - Pilvessä (engl. How High) - Silas
2002 - Stung - Omana itsenään
2003 - Scary Movie 3 - Omana itsenään
2004 - Volcano High - Mr.Ma:n äänenä
2004 - Hip Hop faijat (engl. My Baby’s Daddy) - No Good
2004 - Garden State - Diego
2004 - Päin pilveä (engl. Soul Plane) - Muggsy
2005 - Mind of Mencia - Omana itsenään (kausi 1, jakso 8)
2005 - Venom - Deputy Turner
2006 - Wild ’N Out - Omana itsenään
2006 - Yo' Mama - Omana itsenään
2008 - Mitäs me spartalaiset - Persialaisena lähettiläänä
2008 - The Wackness - Pers
2014 - The Cobbler
2016 - Keanu
2019 - Shaft
Osittainen filmografia > Televisio

2001 - Kylmä rinki (engl. Oz) - Tug Daniels
2004 - Langalla (engl. The Wire) - Cheese
2004 - Method & Red - Omana itsenään
2006 - CSI - Drops
2011 - Good Wife
2015–2017 - Blue Bloods - Mario Hunt
2016 - Luke Cage
2017 - Rebel
2017–2018 - The Deuce
Aiheesta muualla

Wuforever Method Man Interview (Arkistoitu – Internet Archive)
Method Man at the Original Hip-Hop Lyrics Archive
Method Man Internet Movie Databasessa. (englanniksi)
Kolombangara

New Georgian saaret, johon Kolombangara kuuluu.
Kolombangara on Salomonin saarten Uuden Georgian saariryhmään kuuluva saari lounaisella Tyynellämerellä. Saari on lähes pyöreä, ja sen halkaisija on noin kolmekymmentä kilometriä. Saaren muodostaneen tulivuoren  huippu kohoaa noin 1 800 metriin. Tulivuoren kalderan reunassa on neljä huippua. Saaren eteläpuolella on kuumia lähteitä.
Kolombangaran tulivuori on ollut viimeksi aktiivinen noin 10 000 vuotta sitten.
Hannes Þór Halldórsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hannes Þór Halldórsson
Syntymäaika: 27. huhtikuuta 1984 (ikä 40)
Syntymäpaikka: Reykjavík, Islanti
Pelipaikka: maalivahti
Pituus: 193 cm
Paino: 87 kg
Seura
Seura: Karabah
Pelinumero: 1
Seurat
| Vuodet | Seura | O | (M) |
| 2002–2004 | L. Reykjavík | 3 | (0) |
| 2005 | Afturelding | 18 | (0) |
| 2006 | Stjarnan | 18 | (0) |
| 2007–2010 | Fram | 84 | (0) |
| 2011–2013 | KR | 63 | (0) |
| 2012 | → Brann (laina) | 1 | (0) |
| 2014–2015 | Sandnes Ulf | 45 | (0) |
| 2015–2015 | NEC | 8 | (0) |
| 2016 | → Bodø/Glimt (laina) | 14 | (0) |
| 2016–2018 | Randers | 65 | (0) |
Maajoukkue
| 2011– | Islanti | 57 | (0) |
 Seurajoukkueuran tilastot kattavat vain kansalliset sarjat, päivitetty 22. marraskuuta 2018.  Maajoukkueuran tilastot päivitetty 22. marraskuuta 2018.
Hannes Þór Halldórsson (s. 27. huhtikuuta 1984 Reykjavík, Islanti) on islantilainen jalkapalloilija, pelipaikaltaan maalivahti, joka edustaa Azerbaidžanissa pelaavaa FK Karabahia. Tämän lisäksi hän kuulluu myös Islannin jalkapallomaajoukkueeseen.
Hannes aloitti ammattilaisuransa Leiknir Reykjavíkissa vuonna 2002. Tämän jälkeen hän on pelannut useissa seuroissa Islannissa ja Norjassa: Aftureldingissa, Stjarnanissa, Framissa, KR:ssä, Brannissa ja Sandnes Ulfissa. Vuonna 2015 alankomaalainen NEC ilmoitti solmineensa Hannesin kanssa kahden vuoden sopimuksen. Hän kuitenkin siirtyi vuonna 2016 lainalle FK Bodø/Glimtiin.
Hannes on pelannut kesäkuuhun 2016 mennessä 33 ottelua Islannin maajoukkueessa. Hän pelasi ensimmäisen ottelunsa maajoukkueessa syyskuussa 2011 Kyprosta vastaan. Hannes valittiin Islannin joukkueeseen EM-kilpailuihin 2016.
Sikaiana

Sikaiana
NASAn kuva Sikaianan atollista.
| --- | --- |
Sijainti:  Salomonsaaret 
Vesialue:  Tyynimeri 
Korkein kohta:  45  m 
muokkaa - muokkaa wikitekstiä - muokkaa Wikidataa
Sikaiana on pieni atollisaari, joka kuuluu Salomonsaariin. Sikaianalla asuu noin 300 ihmistä, jotka ovat polynesialaisia ja puhuvat sikaianan kieltä. Saari on lähes 14 kilometriä pitkä ja sen laguuni Te Moana on täysin koralliriutan sulkema. Kokonaispinta-ala on vain 2 km2. Sikaianan aiempi nimi on Stewart-saari. Saarelle ei ole helppo rantautua luontaisen sataman puuttuessa.
Sikaianan länsipuolella on kolme luotoa nimeltään Tehaolei, Matuiloto ja Matuavi.
Johannes Pullois

Johannes (myös Jean) Pullois (n. 1420 todennäköisesti Antwerpen – 23. elokuuta 1478) oli flaamilainen säveltäjä.
Pullois oli laulajana katedraalissa Antwerpenissä vuosina 1442–1447 ja lauloi sitten paavillisessa kapellissa vuoteen 1459 saakka. Hän työskenteli myös burgundilaisessa hovikapellissa ennen kuin palasi Antwerpeniin vuonna 1463. Pulloisin sävellysten joukossa on sekä hengellistä että maallista vokaalimusiikkia. Monet Pulloisin sävellykset ovat säilyneet 1400-luvulta peräisin olevissa lähteissä. Näihin kuuluu kokonainen messu, jossa erikoisuutena on kaksi kokonaan erilaista Credo-osaa. Kahdesta Pulloisin sävellyksestä julkaistiin transkriptiot kokoelmassa Buxheimer Orgelbuch. Hänen kokonaistuotannostaan julkaisi painoksen Peter Gülke vuonna 1967.
Aiheesta muualla

IMSLP: nuotteja
Manasseh Sogavare

Manasseh Sogavare vuonna 2014.
Manasseh Sogavare (s. 1954) on salomonsaarelainen poliitikko. Hän toimi maansa pääministerinä 30. kesäkuuta 2000 – 17. joulukuuta 2001 ja valittiin uudelleen 26. huhtikuuta 2006 Snyder Rinin erottua. Hän myös johtaa salomonsaarelaista People's Progressive Partya. Sogavare on ollut  Salomonsaarten pääministeri vuosina 2000-01, 2006-07 ja 2014-17 sekä neljännen kerran huhtikuusta 2019 lähtien.
Aiheesta muualla

Kuvia tai muita tiedostoja aiheesta Manasseh Sogavare Wikimedia Commonsissa
Dreieich

| Dreieich |
| --- | --- |

 lippu:  vaakuna
 Dreieich
 Koordinaatit: 50°1′N, 8°48′E 
Valtio:  Saksa
Osavaltio:  Hessen
Piirikunta:  Offenbachin piirikunta
Pinta-ala:  
 – Kokonaispinta-ala:  53,3 km²
Korkeus:  170 m
Väkiluku (2021):  41 811
 – Väestötiheys:  785 as./km²
Postinumero:  63303
Suuntanumero(t):  06103, 06074
 
 www.dreieich.de 
Infobox OKVirheellinen NIMI-arvo: 
Dreieichin sijainti Offenbachin piirikunnassa. Pienemmässä kuvassa piirikunnan sijainti Hessenin osavaltiossa.
Dreieich on kaupunki Offenbachin piirikunnassa Hessenin osavaltiossa Saksassa. Frankfurt am Mainin eteläisellä esikaupunkialueella sijaitsevassa Dreieichissa on runsaasti huipputeknologian yrityksiä.
Maantiede

Dreieich sijaitsee Hessenin eteläosassa noin 10 kilometriä Frankfurt am Mainin keskustasta etelään ja noin 10 kilometriä Offenbach am Mainista lounaaseen. Dreieichin alueella virtaa Gundbachjoen yläjuoksu, jota kutsutaan nimellä Hengstbach. Gundbach on yksi Reinin sivujoista.
Dreieich koostuu kaupunginosista Buchschlag, Sprendlingen, Dreieichenhain ja Götzenhain, jotka sijaitsevat Hengstbachin varrella toisiinsa kiinni kasvaneina. Viides kaupunginosa Offenthal sijaitsee hieman erillään kaakossa. Dreieich syntyi 1977, kun edellä mainitut kunnat liitettiin toisiinsa. Noin puolet kaupungin väestöstä asuu Sprendlingenin alueella.
Historia

Nimi Dreieich periytyy 800-luvulta, jolloin alueelle perustettiin Wildbannforst Dreieich. Pyhässä saksalais-roomalaisessa keisarikunnassa Wildbannforst oli metsä, jossa saalistus oli kuninkaallisten yksinoikeus. Metsään alkoi syntyä asutusta 900-luvulla ja vuonna 1256 asutus oli kasvanut kaupungiksi, joka sai nimen Stadt Hayn. Kaupungin ympärille rakennettiin muuri 1400-luvun puolessa välissä. Sprendlingen on mainittu ensi kerran Ludvig Nuoren asiakirjassa vuodelta 880. Nimen pääte -ingen viittaa siihen, että alemannit perustivat paikkakunnan. Kolmikymmenvuotinen sota oli tuhoisa Dreieichin asutukselle; synkästä ajanjaksosta muistuttaa edelleen talo, jonka nimi on Schwedenhaus. Nykyisen Dreieichin alueet liitettiin Hessenin suurherttuakuntaan 1816. Stadt Hayn sai vuonna 1840 uudeksi nimekseen Dreieichenhain. 1800-luvulla alueen talouselämä ja liikenneyhteydet kehittyivät voimakkaasti. Rautatieaseman ympärille kasvoi Buchschlag.
Dreieichenhainin vanhakaupunki on historiallisesti merkittävä kokonaisuus ristikkotaloineen. Vanhaankaupunkiin kuuluu myös keskiaikaisen Burg Haynin rauniot. Sprendlingenin raatihuone on vuodelta 1910. Sprendlingenissä sijaitsee Erasmus-Alberus-kirkko 1710-luvulta. Kirkon historia on kuitenkin huomattavasti pidempi. Dreieichin tunnettuihin veistoksiin kuuluu Auf der Hub -tien varrella sijaitseva Stangenpyramide, josta avautuu näkymä Frankfurtin pilvenpiirtäjien muodostamaan siluettiin.
Talous ja liikenne

Dreieichissa harjoitetaan muun muassa informaatioteknologiaa, bioteknologiaa ja leikkikalujen valmistusta.
Dreieich kuuluu Frankfurt am Mainin paikallisjunaliikenteen piiriin. Moottoritie BAB 3 kulkee kaupungin pohjoispuolitse ja BAB 5 länsipuolitse. Bundesautobahn 661 kulkee kaupungin halki etelästä pohjoiseen.
Aiheesta muualla

Dreieich, Hessen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Dreieich
Burg Haynin rauniot
Käännös suomeksi
Martín Zubimendi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Martín Zubimendi Ibáñez
Syntymäaika: 2. helmikuuta 1999 (ikä 25)
Syntymäpaikka: San Sebastián, Espanja
Pelipaikka: keskikenttä
Pituus: 181 senttimetriä
Seura
Seura: Real Sociedad
Pelinumero: 4
Junioriseurat
–2020: Real Sociedad
Seurat
| Vuodet | Seura | O | (M) |
| 2020– |  Real Sociedad | 144 | (7) |
Maajoukkue
| 2016–2017 |  Espanja U17 | 1 | (0) |
| 2017 |  Espanja U19 | 1 | (0) |
| 2020 |  Espanja U21 | 7 | (0) |
| 2021 |  Espanja U23 | 6 | (0) |
| 2021– |  Espanja | 10 | (0) |
 Seurajoukkueuran tilastot kattavat vain kansalliset sarjat, päivitetty 19. heinäkuuta 2024.  Maajoukkueuran tilastot päivitetty 19. heinäkuuta 2024.
| Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Saksa 2024 |  |  |
Martín Zubimendi Ibáñez (s. 2. helmikuuta 1999 Donostia-San Sebastián, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Espanjan pääsarjatason, La Ligan, Real Sociedadia ja Espanjan maajoukkuetta. Zubimendi on Real Sociedadin kasvatti ja pelannut seurassa koko uransa.
Zubimendi pelasi ensimmäistä kertaa Espanjan A-maajoukkueessa kesäkuussa 2022. Hän on Euroopan-mestari vuodelta 2024. Aiemmin hän edusti Espanjan nuorten maajoukkueita. Niissä hän oli mukana olympialaisissa 2020 ja alle 21-vuotiaiden EM-kisoissa 2021.